Source: https://ecourts.gov.mt/onlineservices/Judgements/Details?JudgementId=0&CaseJudgementId=58125
Timestamp: 2019-06-26 06:15:07+00:00
Document Index: 2221041

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Reference: 50/2009
GRECH SANT ANTHONY JOHN vs AVUKAT GENERALI
ARTIKOLU 14 TAL KONVENZJONI TAD DRITTIJIET FUNDAMENTALI TAL BNIEDEM - ARTIKOLU 22 TAL KODICI KRIMINALI - ARTIKOLU 6 TAL KONVENZJONI TAD DRITTIJIET FUNDAMENTALI TAL BNIEDEM - DISKRIMINAZZJONI
B'din l-azzjoni r-rikorrent jghid li garrab ksur tal-artikolu 14 tal-Konvenzjoni marbut mal-artikolu6 taghha, ghaliex fil-piena li nghata b'sentenza tal-Qrati ta' gurisdizzjoni kriminali ma ttehidx kont taz-zmien li huwa nzamm taht arrest f'daru huma u ghaddejjin il-proceduri kriminali mibdijin kontrih. Huwa jghid li l-artikolu 22 tal-Kodici Kriminali johloq diskriminazzjoni bejn min jinzamm arrestat b'mod preventiv fil-habs u min jinghata l-helsien mill-arrest taht kundizzjoni li jibqa' d-dar(jew li johrog f'hinijiet ristretti), ghaliex lil tal-ewwel dak iz-zmien jitqisilhom meta jinghatawpiena, filwaqt lil tat-tieni dan ma jigrix. Qieghed jitlob li, dwar il-piena li nghata, jingharaf li garrab dan il-ksur tal-jedd fundamentali tieghu u li jinghata rimedju effettiv (jekk mehtieg bit-tnaqqis tal-piena karcerarja moghtija lilu) minhabba l-ksur minnu lmentat.
L-artikolu 22 (1) tal-Kodici Kriminali jirreferi ghal kull zmien qabel id-dikjarazzjoni ta' htija u l-kundanna li tulu l-ikkundannat ikun inzamm fil-habs ghar-reat jew reati li tieghu jew taghhom huwa jkun gie hekk misjub hati u ikkundannat. L-ilment tar-rikorrent hu li, minn dan il-kliem tal-ligi, l-ebda qies majittiehed ghal tnaqqis fl-ghoti ta' piena ghaz-zmien li dwaru persuna tkun gawdiet mil-liberta' provvizorja, ukoll jekk dik il-liberta' kienet torbot lill-akkuzat li ma johrogx minn daru jew li jaghmel hekk biss taht certi kundizzjonijiet.
Fil-kaz taghna, dan mhux regolat bil-ligi u huwa semplicement kundizzjoni tal-bail. Pero`, kif tajjeb josserva l-appellant, ghalkemm semplici kondizzjoni tal-bail, jibqa' xorta wahda forma ta' arrest b'tali mod li jrid ikun gustifikat daqs li kieku l-persuna in kwistjoni ghadha qed tinzamm il-Habs ta' Kordin jew f'xi post iehor dezinjat bhala habs skond il-ligi.
Hija l-fehma tal-Qorti li, f'dak li ghandu x'jaqsam ma' procedura ta' xejra kriminali, l-kuncett ta' smigh xieraq misjub fl-artikolu 6 tal-Konvenzjoni jolqot firxa wiesgha ta' fazijiet procedurali marbutin mal-process penali.
Il-Qorti tasal ghall-fehma li l-kwestjoni tal-implimentazzjoni jew it-thaddim tal-piena moghtija f'process kriminali li jkun intemm m'hijiex wahda li ghaliha jghodd l-artikolu 6, imqar jekk kull wahda mid-dispozizzjonijiet tieghu titqies awtonoma jew maqtugha l-wahda mill-ohra. Ghaldaqstant, safejn l-azzjoni tar-rikorrent tinbena fuqxi allegat ksur tal-artikolu 6 tal-Konvenzjoni, din il-Qorti ma ssibx li t-talbiet tieghu huma misthoqqa u ghalhekk m'hijiex sejra tilqaghhom.
Ir-rikorrent jibni l-azzjoni tieghu wkoll fuq l-ilment ta' ksur tal-artikolu 14 tal-Konvenzjoni. Fl-artikolu 14, il-Konvenzjoni trid li t-tgawdija tad-drittijiet u tal-libertajiet kontemplati fiha tkun assigurata bla diskriminazzjoni ghal kull raguni bhalma huma s-sess, razza, kulur, lingwa, religjon, opinjoni politika jew opinjoni ohra, origini nazzjonali jew socjali, assocjazzjoni ma' minoranza nazzjonali, proprjeta', twelid jew status iehor.
Biex tara jekk kienx hemm diskriminazzjoni bi ksur ta' dak li jrid l-artikolu 14 tal-Konvenzjoni, il-Qorti trid tara jekk (1) kienx hemm differenza fil-mod kif persuni differenti thallew igawdu l-jeddijiet imharsa taht il-Konvenzjoni, (2) din id-differenza fit-trattament kinitx bejn persunili s-sitwazzjoni taghhom kienet tixxiebah, (3) din id-differenza kinitx bil-hsieb li jintlahaq ghanlegittimu; u (4) kienx hemm proporzjonalita' bejn id-differenza fit-trattament u l-ghan li ried jintlahaq permezz ta' dik id-differenza, jew kienx mehtieg li jkun hemm dik id-differenza biex jintlahaq dak il-ghan. Huwa importanti, ghalhekk, li l-paragun isir bejn persuni li huma placed in analogous situations.
F'kazi ta' allegata diskriminazzjoni, jaqa' fuq il-persuna li tallegaha l-piz li jipprova kemm l-ezistenza ta' tikketta li minhabba fiha nghata trattament differenti, u kif ukoll li kienet tassew tali tikketta li nisslet dak it-trattament differenti.
Fil-kaz tar-rikorrent l-istharrig ta' dan l-ilment jehtieglu juri li t-trattament li ma nghatalux tassew gabu f'qaghda aghar minn haddiehor li kien fl-istess ilma tieghu. Il-Qorti tqis li mhux biss ir-rikorrent maweriex li l-artikolu 22 tal-Kodici Kriminali ibbenefikat minnu xi persuna ohra li kienet inghatat il-helsien mill-arrest preventiv u nzammet taht house arrest, izda lanqas wera kif il-Qorti tista' tqis li persuna mizmuma fil-habs trid titqies fl-istess ilma bhal persuna li, fuq talba taghha stess,tkun inghatat il-helsien mill-arrest preventiv u kif dawn iz-zewg qaghdiet differenti jmisshom jitqiesu f'keffa wahda. Fil-fehma tal-Qorti, il-fatt li jista' jitqies li min ikun inghata l-house arrest kif ordinarjament mifhum huwa b'xi mod jew iehor meqjus li ghadu arrestat, ma jwassalx lil minikun inghata l-helsien mill-arrest preventiv fl-istess kundizzjoni fizika ta' min it-talba tieghu ghall-helsien mill-arrest ma tkunx intlaqghet u jkun inzamm arrestat f'habs jew istituzzjoni li titqies bhala habs.
Ghaldaqstant din il-Qorti taqta' u tiddeciedi l-kawza billi tiddikjara li mantweriex li r-rikorrent garrab ksur tal-artikolu 6 u/jew tal-artikolu 14 tal-Konvenzjoni bil-mod kifinhu mfassal l-artikolu 22 tal-Kodici Kriminali.